KOMISJONI DIREKTIIV 2009/141/EÜ,

23. november 2009,

millega muudetakse Euroopa Parlamendi ja nõukogu direktiivi 2002/32/EÜ I lisa seoses arseeni, teobromiini, Datura sp., Ricinus communis L., Croton tiglium L. ja Abrus precatorius L. piirnormidega

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 7. mai 2002. aasta direktiivi 2002/32/EÜ loomatoidus leiduvate soovimatute ainete kohta, (1) eriti selle artikli 8 lõiget 1,

ning arvestades järgmist:

Direktiivis 2002/32/EÜ on sätestatud, et selliste loomasöödaks ettenähtud toodete kasutamine, mis sisaldavad soovimatuid aineid üle kõnealuse direktiivi I lisas sätestatud piirnormide, on keelatud.

Seoses kalade ja muude mereloomade töötlemisel saadud söödaga osutab liikmesriikide pädevate asutuste hiljuti edastatud teave arseeni kogusisalduse (nii orgaanilise kui ka mitteorgaanilise arseeni) kohta, et arseeni kogusisalduse teatavaid piirnorme on vaja suurendada. Kalafileerimise kõrvalsaadused on väärtuslik tooraine eelkõige kalade segasöödas kasutatava kalajahu ja kalaõli tootmisel.

Arseeni kogusisalduse piirnormi suurendamisega kalade ja muude mereloomade töötlemisel saadud söödas ja kalasöödas ei muudeta anorgaanilise arseeni piirnormi. Kuna arseeni võimalik kahjulik mõju loomade ja inimeste tervisele on seotud anorgaanilise arseeni fraktsiooniga asjaomases söödas või toiduaines ning orgaanilise arseeni kahjulik mõju on väga väike, (2) ei mõjuta arseeni kogusisalduse piirnormi suurendamine loomade ja inimeste tervise kaitset.

Pädevate asutuste ja sidusorganisatsioonide esitatud teabe kohaselt on mikroelementide ühendite funktsionaalsesse rühma kuuluvates söödalisandites, mille kasutamine on lubatud Euroopa Parlamendi ja nõukogu määrusega (EÜ) nr 1831/2003, (3) märkimisväärses koguses arseeni. Selleks et kaitsta loomade ja inimeste tervist, on asjakohane kehtestada arseeni piirnormid nendes lisandites.

Euroopa Toiduohutusamet (EFSA) jõudis 10. juuni 2008. aasta arvamuses (4) järeldusele, et teobromiini kehtivad piirnormid ei võimalda teatavaid loomaliike täielikult kaitsta. Amet osutas võimalikele kõrvalmõjudele sigadel, koertel ja hobustel ning seoses piimalehmade piimatoodanguga. Seepärast on asjakohane kehtestada väiksemad piirnormid.

EFSA jõudis oma 9. aprilli 2008. aasta arvamuses (5) järeldusele, et kuna kõik ogaõuna liigid sisaldavad tropaanalkaloide, on loomade, eelkõige sigade tervise kaitsmise eesmärgil asjakohane laiendada direktiivi 2002/32/EÜ I lisaga ettenähtud hariliku ogaõuna (Datura stramonium L.) sisalduse piirnormi kõikidele ogaõuna liikidele.

EFSA jõudis oma 10. juuni 2008. aasta arvamuses (6) järeldusele, et võttes arvesse riitsinuse (Ricinus communis L.), tiglikrootoni (Croton tiglium L.) ja kee-palveherne (Abrus precatorius L.) sarnast toksilist mõju, on asjakohane kohaldada direktiivi 2002/32/EÜ I lisaga ettenähtud riitsinuse (Ricinus communis L.) sisalduse piirnormi nii eraldi kui ka seguna ka tiglikrootoni (Croton tiglium L.) ja kee-palveherne (Abrus precatorius L.) suhtes.

ON VASTU VÕTNUD KÄESOLEVA DIREKTIIVI:

Artikkel 1

Direktiivi 2002/32/EÜ I lisa muudetakse vastavalt käesoleva direktiivi lisale.

Artikkel 2

Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. juuliks 2010. Liikmesriigid teatavad komisjonile viivitamata nende õigus- ja haldusnormide teksti ning nende õigus- ja haldusnormide ja käesoleva direktiivi vahelise vastavuse tabeli kujul.

Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 3

Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Artikkel 4

Käesolev direktiiv on adresseeritud liikmesriikidele.

(1) EÜT L 140, 30.5.2002, lk 10.

(2) Komisjoni taotlusel toiduahelas olevaid saasteaineid käsitleva Euroopa Toiduohutusameti (EFSA) teaduskomisjoni vastuvõetud arvamus seoses arseeni kui ebasoovitava ainega loomasöödas (EFSA Teataja (2005) 180, 1–35).

(3) ELT L 268, 18.10.2003, lk 29.

(4) Komisjoni taotlusel toiduahelas olevaid saasteaineid käsitleva teaduskomisjoni vastuvõetud teaduslik arvamus seoses teobromiini kui ebasoovitava ainega loomasöödas. The EFSA Journal (2008) 725, lk 1–66.

(5) Komisjoni taotlusel toiduahelas olevaid saasteaineid käsitleva teaduskomisjoni vastuvõetud teaduslik arvamus seoses ogaõunast (Datura stramonium) pärit tropaanalkaloidide kui ebasoovitava ainega loomasöödas. The EFSA Journal (2008) 691, lk 1–55.

(6) Komisjoni taotlusel toiduahelas olevaid saasteaineid käsitleva teaduskomisjoni vastuvõetud teaduslik arvamus seoses riitsinuse (Ricinus communis) kui ebasoovitava ainega loomasöödas. The EFSA Journal (2008) 726, lk 1–38.

LISA

Direktiivi 2002/32/EÜ I lisa muudetakse järgmiselt:

1. Rida „1. Arseen” asendatakse järgmisega: Ebasoovitavad ained Loomasöödaks ette nähtud tooted Piirnorm (mg/kg (ppm)) söötade puhul, mille niiskusesisaldus on 12 % (1) (2) (3) „1. Arseen (1) (2) Söödamaterjalid, välja arvatud järgmised: 2 — rohujahu ning jahu, mis on valmistatud kuivatatud lutsernist, kuivatatud ristikust või kuivatatud suhkrupeedi viljalihast ja melassist; 4 — palmituumakook; 4 (3) — fosfaadid ja lubjarikkad merevetikad; 10 — kaltsiumkarbonaat; 15 — magneesiumoksiid; 20 — kalade või muude mereloomade töötlemisel saadud sööt, sh kalad; 25 (3) — merevetikajahu ja merevetikatest valmistatud sööt. 40 (3) Rauaosakesed, mida lisatakse jälgitavuse tagamiseks. 50 Mikroelementide ühendite funktsionaalsesse rühma kuuluvad söödalisandid, välja arvatud järgmised: 30 — vasksulfaatpentahüdraat ja vaskkarbonaat; 50 — tsinkoksiid, mangaanoksiid ja vaskoksiid. 100 Täissöödad, välja arvatud: 2 — kalade täissöödad ja karusloomade täissöödad. 10 (3) Täiendsöödad, välja arvatud järgmised: 4 — mineraalsöödad. 12

2. Rida „10. teobromiin” asendatakse järgmisega: Ebasoovitavad ained Loomasöödaks ette nähtud tooted Piirnorm (mg/kg (ppm)) söötade puhul, mille niiskusesisaldus on 12 % (1) (2) (3) „10. Teobromiin Täissöödad, välja arvatud järgmised: 300 — sigade täissöödad; 200 — koerte, jäneste, hobuste ja karusloomade täissöödad. 50”

3. Rida „14. Alkaloide, glükosiide või muid mürgiseid aineid sisaldavad umbrohuseemned ning jahvatamata ja purustamata puuviljad” asendatakse järgmisega: Ebasoovitavad ained Loomasöödaks ette nähtud tooted Piirnorm (mg/kg (ppm)) söötade puhul, mille niiskusesisaldus on 12 % (1) (2) (3) „14. Alkaloide, glükosiide või muid mürgiseid aineid sisaldavad umbrohuseemned ning jahvatamata ja purustamata puuviljad, eraldi või seguna, mis sisaldavad Kõik söödad 3 000 Datura sp. 1 000”

4. Rida „15. Riitsinus – Ricinus communis L.” asendatakse järgmisega: Ebasoovitavad ained Loomasöödaks ettenähtud tooted Piirnorm (mg/kg (ppm)) söötade puhul, mille niiskusesisaldus on 12 % (1) (2) (3) „15. Seemned ja seemnekestad järgmistelt taimedelt: Ricinus communis L., Croton tiglium L. ja Abrus precatorius L. ning nende töötlemissaadused (4)eraldi või segus Kõik söödad 10

5. Rida „34. Tiglikrooton – Croton tiglium L.” jäetakse välja.

(1) Piirnormi puhul arvestatakse arseeni kogusisaldust.

(2) Piirnormid osutavad arseeni analüütilisele määramisele, kui ekstraheerimine viiakse läbi lämmastikhappes (5 massiprotsenti) 30 minuti jooksul keemistemperatuuril. Võib kasutada samaväärseid ekstraktsioonimenetlusi, kui nende puhul on tõendatud, et kasutatud ekstraktsioonimenetluse ekstraktsiooniefektiivsus on samaväärne.

(3) Pädevate asutustel taotluse korral peab vastutav käitleja tegema analüüsid, et tõendada, et anorgaanilise arseeni sisaldus on väiksem kui 2 ppm. Nimetatud analüüsid on eriti olulised merivetikate Hizikia fusiforme puhul.”

(4) Sel määral, nagu on võimalik kindlaks määrata analüütilise mikroskoopiaga.”